Imazighen g ugherbaz n Uzrvu:
Makkas? Max? I tghuri mad i kra yadv?
Yaru t:
Saoid Bajji
Yettussekw aseggâs n 1927, “ugherbaz amazigh n Uzrvu”, i usnam d
ulmad n waraw inemghuren, s yewedv kigan dig sen ghur skwila tasedrast n “Dar
Bayda” g ameknas, d yits yadv ghurs asnam adeblan amazigh, hma ad gin imasayen i
fransa jaj n teqbilin timazighin.
Agherbaz yega yat zeg teowlin, s isakkam urummi tasertit nnes
ghurs idurar n imazighen. Taselwayt n tghawsiwin tisertanin, itt igran ddaw as,
tega tamessumant nnes ad tessnem araw n inemghuren. initen nnes, ayd tt yudjan
ad yetwagg g fazaz. Asnam arummazigh, yega dat as kradv n initen, g tizwiri, ad
tsenmala tasertit n fransa, g usays n tghuri, i teqbilin, tiss snat, ad iss
tisin timyurin d tsertit n imazighen, tiss kratv, asxiter i tkerza d twuriwin n
ayt berra, smi gha yaghul waraw n imazighen d imazan ger ayt ixamen nsen d
irummiyen.
Ad nadj g idis, asnay n ulmad amazigh, nssiwel xf initen nnes,
iddegh netta agha yegin allen s seksiwen tt tedbula n tughmurt, s tesghima i
tsertit tamazight: issemghuran tasertit, tisin tulawin n izerfan d temyurin d
tdamsa, d wawal n teqbilin n idurar, ad sen yettadjan i irummiyen ad msawadven d
imezdagh.
Ar yettelmad inyer n 230 d 245 n unelmad, g tella 150 ar 170
gher tella tertbirt d 70 ar 75 n unelmad mi zedghen ayt ixamen nsen g temdint n
uzrvu, g illa kigan waraw n toutrirt n idurar. Munn d inelmaden ugherbaz amazigh
n uzrvu, zeg jaj d berra n uzrvu, zzig sen araw n ayt mgill, izemmuriyen,
igerwan, a yt ndvir, izvayan, ayt oyac n melwit d says, ayt Izdeg, ayt wirra,
ayt seghruccen, imermucen, ayt sadden, ayt warayen, ayt xebbac...
Smus iseggwasen imezwura, lla yettamezv digs unelmad aselkin n
tezrawin timenza timuselmin, tedvfar tt id tghuri tanammast, i yan useggwas,dar
as kradv iseggwasen n tmedvfart.
Kra idrusen zeg icirran gher tella tertbirt, ayd itamman g
tghuri nsen ar amzven aselkin n tezrawin timenza timuselmin, yegan aselkin
aneggaru i tghuri g ugherbaz amazigh n uzrvu. Ur ar itfedda taghuri nsen ad
amzven aselkin n tezrawin timenza timuselmin , ghas wiss kkanin zedghen ayt
ixamen nsen g uzrvu isinn i taorabt d tmazight.
Agherbaz llan digs kratv n trubba timajjalin, yat n trabbut n
tabidagujit, zeg teffghen iselmaden imazighen, tarabbut tiss snat, tega tin n
tkerza d trabbut n imzill.
Taghuri g ugherbaz n uzrvu, lla takka i inelmaden nnes ad ddun
gher skwila taserdast “Dar Bayda” g ameknas, tighdemt tamazight, taguri
tazaguzt. Wid ur djin zgillin kra ar aseggwas n 1930. uma wiyadv, mi tettwakka
twuri, gan t willi izrin taghuri, mec ur ghurs ayt ixamen nghed imadviren nsen,
mas ten ttawsen, nghed mec meqqur xf tghuri, wid mi tetemmuca kra n tghuri
iwpenn... ar ttamzven g teghradv nsen ger 275 d 500 frank i uyur. Uma willi
feddanin taghuri nsen, lla ttamzven tawuri, d iselmaden, imzemmen g tenzzurfa,
ifermliyen ... ar asen yetemmuca g teghradv nsen, zeg 500 ar 900 n frank, g
tizwiri, zdvarr ad awdven ar 1100 frank g teghrvad nsen i uyur. Ar tessnam
skwila, g tizwiri,imzemmen ar yettamzven adghr n tvelba ger djmaot, d
imessaghul. Ar aseggwas n 1935, ayd temmuety tghuri g ugherbaz, ad asselmed i
tussnakerza d izerfan d usnam n lqeyad yimal n teqbilin d iselmaden.
Zeg dat useggwas n 1927, ar yetetter ujiniral Freydenberg,
yumzven tasga n ameknas, ad yettwagg ugherbaz a, hma ad yemnu ussnam waraw
inemghuren, ugar uyelli yettelmad umata g waraw imazighen g skwilat yadv. Netta
ayd yegan agherbaz ussnam i toutrirt tamazight yimal.
Tasebbabt,takerza, tadamsa, tera zeg iorrimen imazighen ad
lemden ghifs, hema ad munn d tutrawin n ugdez atrar.G ktuber 1925, ar yetetter
Hardy, zg ixatar nnes ad tettussekw skwila taseggwat tamazight, Freydenberg, zeg
tesga nnes, yuzen ass n 8 nayer 1926, yat tebrat i tselwayt n tghawsiwin n
imezdagh , ad tessekw skwila, g gha lemden waraw inemghuren imazighen, s umata g
gha yisinn awd i tefransist, i ten yettadjan ad nmen tazmmamt d inebdaden
aoraben g umaris n tghawsiwin n imezdagh.Taselwayt n skwila taseggawt tamazight,
t temmuc i Arsène Roux, aselmad n taorabt g ameknas.
G tizwiri, tega skwila uzrvu, talli g ttelmaden icirran(taghuri
tamenzut), ammas n temdint n uzrvu, tegg altu, yat skwila taseggawt g tella
tertbirt i icirran ioerqen. Tad gher ar teddun icirran zeg idgheren yadv, ur
ilin skwila. Ar aseggwas n 1929 ayd taghul, ad tegg agherbaz, ar ttelmaden
icirran ad amzven tamnaggayt n tezrawin tinammasin timuselmin, tega dat as almad
i yat trabbut n iselmaden imazighen.
Tenca tghuri s iselmaden iqbayliyen. Hma ad tkeccem yat trabbut
iselmaden zeg icirran imerrukiyen ifeddan taghuri nsen, fghen d zeg ugherbaz
kigan imekrazn d isekkaken g useggwas n 1935. Dinna drusen imazighen, issafadven
araw nsen ad lemden g skwilat n irummiyen.G cutambir n 1931 ikeccem d uselmad n
tatvant J. Nuss,ar tghallen imazighen, is n iqqan araw nsen, ad ddun ghur
skwilat idefrir, ayen as ar ten tffer, maca ar ten id ttawin irummiyen ad lemden
bla ulawen nsen.
Ar cutambir 1942, ayd tffegh yat tmazant, isissin s iwtilen
ukeccum icirran ghers agherbaz, dinna ayd yettwagg ugherbaz i yirew inemghuren,
mzarayen icirran kkanin, dat uyenn, agherbaz, yella dig sen wis yaghul ghers ayt
ixamen nsen, wis ddanin gher skwila tasedrast “Dar bayda”, wis yegan imesmujjal
g tenzzurfa n teqbilin, nghed wis ganin iselmaden. Hema ad sersin irummiyen
idvudvan xf temnadven mi ran ad lemden waraw nsen:ansiwen yettwaorrben jaj uzrvu
d sefru, tiqbilin n imazighen yellan g lutva, tiqbilin mi yaghul uzgen dig sen
tt lla yessawal s taorabt, am (izemmuriyen, igerwan, ayt oyac n says, ayt
sadden), wid akw mi gha gin ayt ixamen nsen zeg wiss iwalan i fransa. Ar yetteg
ugherbaz tiwuriwin nnes, bela ma gha yettwag uzemmam. Ur da nettafa, g tesga
yad, ghas tirra n Gabriel German, aselway n ugherbaz, ur yessin awd amecta
icirran ayd ikkan g ugherbaz, zeg useggâs llig yettussekw. Yeghall is ifedda
uzemmam g uttvun 831, ur ghurs illi uzemmam n 1938, ar yettghisa awd netta ghas
ayelli as yeqqis Boutet yekkan yega inyer n 1934 d 1936 amadvuf amatu, mi yenna
is ur ikki ghurs agherbaz kra yegan arra amemmam, mnid i manig inna is yekka
gher kku tinmelt yan aneqqis. Yini is tezzri skwila tanammast uzrvu, yan warra
abali yumzven ger ktuber 1923 d mars 1932, imil lla yetfedda g wuttvun 231.Tira
n german, ifedda dig sen tt awal, smi yenna: ”yeceqqa ad tafed yat tzemmamt n
inelmaden inyer iseggâsen n 1932 d 1938”. Awd g ugherbaz ass a,ur da nettafa awd
kra idrusen xf uzmez a, ini ur yelli walu. Is llan kra ineghmisen d warraten
ugherbaz g udghar yadv. Ayad awr nessin. Awd g anammas theyyal tadiblumatit n
Nantes , ur illi ghas ca idrusen, ayd yenna Muhamed Benplal, yegan adlis nnes xf
tghawsa ya, g yega Arsène Roux, aselway ameskwan i ugherbaz, maca ur yettwassen
walu xf twuri tadeblant nnes.
G ugherbaz, yaghull ad yeg “Lycée Tariq” dart uzarug, ur nessin
walu xf uzemmam ad awssar, xf issiwel Gabiel Germain, ur as nufi annra, awd g
anammas theyyal tadiblumatit n Nantes, nghan as warraw ukabar uzarug annra, am
uyelli tenghan i tmektit tazaguzt ugherbaz amazigh, mi ttusenfaren tt awd
tggurin d igudar allig yettwattu yan ugherbaz amazigh g udghar n “lycée Tariq” g
uzrvu.
Ysiwel uzemmam amadvan ugherbaz amazigh uzrvu xf mmencit n
tghuri g ugherbaz, zeg 1 cutambir 1929 ar 30 yunyu1958. Yan uzemmam awssar
ibirun g tiddi nnes, yetwarin s ufus, wad ayd yegan timektit tawaylalt ugherbaz,
tiffar tiss snat d tiss kratv, g uzemmam a, rezvmen tt xf mraw n tsirit. Tifert
tiss snat, llan digs sdis n tsira, uttvun ukeccum, azmez ukeccum, isem unelmad,
azmez d udghar n tlalit unelmad, adghar g llan ayt ixamen nnes. Tifert tiss
kratv, tiwi kkuzv n tsirit, azmez wufugh, taghawsa wufugh, taghuri d tannayin.
Ttuzemmen icirran, yan dart wayadv, tarabut tamezwarut ugherbaz(aseggâs n tghuri
1929 1930) digs 105 unelmad, gan akw nsen iwtman(ur dig sen telli awd yat
tuwtemt), anazmam amezwaru yusi uttvun 1 d uneggaru uttvun nnes 104.
Ur tuzeggan kigan wakuden d idghar n tlalit, d awd teqbilt zeg
yega unelmad. Yits n tikkal, tawru warraw icirran, dg sen lbacat, lqeyad,
cyux... ilin awd isebbaben, imekrazen... Imil ur yelli kra yegan timitar xf
taywant n ayt ixamen inelmaden n ugherbaz amazigh uzrvu.
Tifert tayffast, lla digs nettafa yits ineghmisen drusnin xf
ukeccum amezwaru icirran g ugherbaz, nghed aseggâs llig d mmutin zeg ca n skwila
yadv, hma ad fddan iseggâsen nsen ineggura ur yellin g tilli zeg d ddan. G
tisirit n tannayin, llan nettafa timitar s mas yumezv ifedda icirri taghuri
nnes, d ismawen awd willi yeddan ghur skwila tasedrast “Dar Bayda” g ameknas, d
wanaw n tamnaggayt yumezv, d awd wiss yettwazoen, d ma xf mi twazvoen. Mghar
drusen ineghmisen llanin g uzemmam ad, maca ghur sen adghan imeqqur g tmektit n
“Lycée tariq Ben Ziyad”. Mghar digs ur yelli mayday gh yakkan timitar, s tekka
skwila g udghar n ugherbaz dat useggâs n 1927, mad aseggâs nna ayd yegan
amezwaru nnes.
Tikardviwin n isedras digs kigan ineghmisen ugar uyelli yettilin
g yat tedbelt n tghuri. Zeg tizwiri, nannay taguri n ugherbaz amazigh, ur yegin
am wiyadv g igherbazen ula skwilat. Dad ayd yettwaray isem unelmad, azmez n
tlalit, asun d teqbilt n tlalit, tanebbatv uhettvay, isem d tawuri n bab as
nghed win amadvir, d kigan ineghmisen xf taywant nsen, skwila g ikka unelmad,
mectida aya, d manig yiwedv g tghuri, yakkan tisefras xf inelmaden. Ineghmisen
a, llanin g tserdast ur llin g tedbelt ugherbaz, t id tteg tselwayt n tghawsiwin
tisertanin, ur id tareqqast tazaguzt. Ayad agh yakkan timitar, is d snat n
tselwayin ar isnuccugen tawuri ugherbaz, maca ur llin ineghmisen ghas g yat dig
sen tt. Agherbaz taselwayt n terqqast tazaguzt, ghas tad ayd yettemsawadven d
tghawsiwin tisertanin. Ineghmisen ad, ayd yefkan i imerzan, mas gha smunn kigan
xf wuzvu icirran, yekkan agherbaz amazigh uzrvu. S umata xf tzedduyt warraw
inelmaden d irummiyen.
Zeg kradv igherbazen irummiyen imezwura, ghas wi uzrvu a gher
yella usadvuf a awaylal, yezdin, g tikkelt d terqqast tazaguzt, d akw tizemmar i
tselwayt n tghawsiwin tisertanin d awd i tmesghimt tamatut. Ayad mi nettafa
afessay, mec nessen taghawsa imazighen, ur tegi am tiyadv.
Skwila urummazigh d ugherbaz amazigh uzrvu,s umata, izdi nnican
d imesghimi amatu, yegan anesmigal n uwanak afransawi g tughmurt. Tigemmi n
tghuri i tsertit tamazight n fransa, nettat ad xf tessekw tsertit yimal, g uzmez
n tughmurt nghed awd g uzarug. Inmuggar irasal, ar dig sen ittusemrara wawal xf
iseqsiten n skwilat timazighin, g yettamu uneghlaf amerruki anesmigal n tghuri
tamuslemt.Lmexzen d ugellid, ssen xf skwilat ad.
Zegûs da adday d kecmen icirran, ur da uferrun walu xf tghuri,
maca xf tertbirt, bdân icirran d iteddun zeg ttisao xf snat n temnadvin,
tamezwarut lla s tufrru terqqast tazaguzt utcci d mmensit nnes tamnatv tiss
snat, ayt ixamen inelmaden nnes as yufrrun irzvan n tghuri .
Agherbaz amazigh nuzrvu, ur da t iketccem ghas araw imazighen
yegan inemghuren nghed wis asen iwalan. Gin irew nsen nghed araw willi asen
idfvar.
Iretbiren akw, lla keccmen tasakramt, lla kecmen, xf snat n
temnadvin:
Inelmaden iherran g skwila tamezwarut tamazight.
Araw n inemghuren, ikkan nghed ur kkin skwila lli d yiwi umaris
n tghawsiwin imezdagh nghed tahettvayt tamadant. Mec n tufa tselwayt is drusen
icirran as d yettuzemmamen, am uyelli yekkan aseggwas n 1937, llig ur zrin
inezmamen ili wis kradv, zeg umnect i ku aseggwas, lla ttazen tselwayt n
tghawsiwin tisertanin i irughiyen n tseggiwin (Fas, Ameknas, Merrakec, Rbadv),
mas yetetter ugherbaz amazigh uzrvu, ad as d ttuzemmen icirran zeg waraw n
inemghuren, yurzzun ad gin imasayen imezdagh ghers imal.
Tiseggiwin ad, yettazenn ismawen icirran dat n 20 ghuct n ku
aseggwas, ismawen xf ttilin ineghmisen i ku yan dig sen. Gher tingiri uyur n
ghuct, lla yettmun uselway ugherbaz d uhettvay n tghawsiwin n imezdagh, ad kkin
imarisen n tseggiwin asen d izemmen icirran, yiwdven xf tghuri.Hma ad ghif sen
tini tselwayt awal nnes aneggaru. “Llan wis mi tekkes ismawen nsen, mec n tufa
ur as imunn d tsertit nnes”. Nghed mec ggudin inezmmamen, ugar wuttvun ikecmen
ku aseggwas. Ugar uya lla turzzu tselwayt ad tsemzvi zeg irzvan, llig ar ttasi
icirran ugar mi gha frun ayt ixamen nsen irzvan n tghuri, s umata araw n lqeyad,
cyux, inemghuren imtverrhen, hema ad tenzegh fransa amata g imazighen, ad
lemden, tega yasen, g tesgha n uzrvu, yat skwila tamenzut tamuslemt, uma icirran
d iteddun zeg skwilat yadv, aselway n ugherbaz ayd yettasin wis mi gha tetmmuc
tertbirt nghed ur asen temmuc.
Meskwit n tmesmunt n inelmaden iqburen n ugherbaz amazigh uzrvu.
Tawuri d imal nnes
Yuca ujiniral n tesga n ameknas assuref s gha yettwag ugraw ddaw
n tselwayt i Bisson, ass n 27 mars 1942(96) , hema ad tettussekw tmesmunt n
inelmaden iqburen n ugherbaz amazigh n uzrvu (L’Association des Anciens élèves
du Collège Berbère d’Azru(AAECBA)), tettwag tmusmunt ad hema ad zzigs tssilil
yat trabbut n tenbatv (le Comité de Patronage), iwrellin i ku agherbaz g llan
waraw n inemghuren imazighen, xf teskwa toutrirt imunn g tmallaghin d tilit
imehdvaren yekkan agherbaz n Mulay Driss g fas d ugherbaz n Mulay Yusef g rbadv.
Smellden willi as iskwin, smi ran ad smunn, inyer imeddukwal, ssider taymat ger
asen, maca, lla tega, g tufra, taselwayt n ugherbaz, ayenna tera.Tamesmunt ar
yekkaten ad tili tertbirt ghers inelmaden g ugherbaz…
Ass n 27 mars 1942, g tsaragt tis kradv n tazzwit, tmun 45 n
uorrim, 25 zzig sen feddan taghuri nsen, ffir i mayd uzenn wiss dvenin tibratin,
s ran ad amunn issen tt g ugraw, iddegh ur asen yallfus zeg twuri nsen.
Agraw ad iffegh s ufran i umaris(Bureau provisoire), llig yuli
Abd lhamid Ben Mulay Ahmed Azemmuri, aselmad g ugherbaz, d ameqran n tmesmunt,
Abd Allah Ben oumar Rahmani, aselmad g Ifran, d amzemmem. Abd rahman n ayt lhu,
asebbab g uzrvu, d bu idrimen. Imasayen, yega ten, Loarbi Ben lqayd loeyaci
(Propriétaire Foncier dans la région de fes), omer bennasr Benu Zekri (Aselmad g
lexmisat), Tbbur (Asebbab g uzrvu)(97).
Hema ad yettwagg ugraw wis sin, ass n 10 yunyu 1943, llig gha
ttuzeyyer kigan tmusmunt, umezv ugraw zeg 15 h ar 18h30 g yamu 41 unelmad aqbur,
zeg 202 umzemmem g ugherbaz d 15 willi fkanin iqaridven(23000 frank). Dis ayd
tettusmuttey tiwent tis 6 zeg usadvuf amatu n tmesmunt, yettugdel ughars ger
icirran ranin ad tamman g tghuri nsen gher dat. Ttwaggen iwettan i tmesmunt s
tezdar ad teg kigan n tghawsiwin, mghar ssiwel yits imepdvaren g tghawsiwin
yegan aottvib ghers irummiyen, am willi ar iseqsan xf max alli ttusseghran g
ugherbaz n uzrvu ghas waraw n inemghuren.
D max allig ur terzvim tghuri dat waraw imazighen s
uyen s llan. Llan wiss ar seqsanin altu,
max allig ur da tettusselmad tutlayt taorabt(98). Llan wisss siwllin xf twuriwin
umzemmem ifran.
Agraw wiss sin issili, Abd Lhamid Azemmuri d ameqran, Mulay
Ahmed ben lhusayn aceqqir (Aselmad g leqsiba) d amedfvur nnes. Abd llap Ben
oumar azemmuri (aselmad g ifran) d amzemmem, omer Ben bennasr azemmuri (Aselmad
g lexmisat) amzemmem wiss sin. Abd Rahman Belhaj lahsen umgil n ayt lhu (Asebbab
g uzrvu) bu idrimen. Imasayen, gan ten, ossu umuha u yidzr, memmis n lexlift n
lqayd Muha uzayd n Gerrama, Ben Yusef Umuha umgil, amehday g ifran, lghazi ben
oumar Usadden, Aselmad g lhajeb, Hammi U Muhand uyusi, aselmad g Idzer, Muhamed
Ben Lqayd ameqqur n oin luh.
Amaris digs 10 d imeltaghen ( 3 n izemmuriyen, 5 n ayt mgil, yan
usadden, d yan uceqqir). Dig sen 6 d iselmaden, g skwilat irummiyen.
Dad ayd yettusghim i istayen imunn d
temyurin yetwassen gher Djmaot(99), yegan tadimuqratvit tarasghant. Allig gan
icirran n teqbilt tamnatv nsen, s zdvarr izemmiriyen ad amzven ixf i tmesmunt,
mghar digs ggudin icirran n ayt mgil.
Urin irummiyen xf icirran ad, d mayd ar tgannayen, s umata
ayelli yettawrin ghif sen g ishayell imesdurruyen, is ar ttelmaden yat tdelsa
irummiyen, ighiyen ad ten tssikem g tgherma tamattuyt, s umata g ar ttelmaden
amezruy n fransa, xf gha teskwu tghelnawt ghur sen, ar asen ttinin is d tad ayd
yegan yat tgherma issegman iwdan, d ubghur nsen g usays n tdelsa d izerktiyen,
gha yawin tamazirt gher dat, iss as ar seksiwen icirran gher tdelsa d tgherma
imazighen, is ur da ten ttawi ghas gher dart. Imil, yela xf fransa ad asen d
tssufegh zeg jaj nsen willi ur yegin ghas imazzal n fransa. Dart uyenna gan
iselmaden (mani zeg yeggudi dig sen). Yela g tizwiri ad nesrar, is d, zeg 23
nayr 1940, ayd yettwari usenfar n usadvuf n tmesmunt n inelmaden iqburen n
ugherbaz amazigh n uzrvu, yazen tt uselway n ugherbaz n uzrvu gher rbadv,
taselwayt tasedragt tazaguzt d tselwayt tadeblant tazaguzt , tid d yetter zeg
tselwayt ad toemmer yits n tiffar. Tiwent tamezwarut g usadvuf amatu, yiwi d xf
meskwit n tmesmunt (AAECBA), mi tella tzeddught g uzrvu, agens n ugherbaz,
yezdvar ad yemmutey gher tnilawin yadv g temdint n uzrvu, gha tkkes, mec tera
tselwayt n tghawsiwin tiseranin.
Annazen n tmesmunt n tiddukla (tiwent2) n inelmaden iqburen n
ugherbaz amazigh d «Amyag n tzedduyin n tiddukla inyer imeltaghen nnes, s ghiyen
ad myawasen ger asen, s gha ssilin zeg iwtilen n tudert nsen, d ussiws i icirran
imezvladv, mghar nnuzen ad t tamman g tghuri nsen».
Llan g tmesmunt n imeltaghen iherran, imeltaghen imeskwan,
imeltaghen imebghuren, imeltaghen imghar imburzen. Smi imeltaghen iherran,
niteni , yela zzig sen ad gin inelmaden iqburen, wid aymi tettwamazv tmeltaght
zeg twila tadeblant (Consil d’Administration) lli yakkan ku aseggwas 30 frank.
«Ur yetteg ameltagh imherri ghas wen gher llan izerfan imadan, d
mec yiwedv isuyas imattuyen g tghuri tamenzut». Lla yettenbadv g tmesmunt
(Coseil d’administration), g llan 6 n umeltagh.
«Aselway n ugherbaz nghed anesmajjal nnes, ayd ttini tiwent tis
6, yettamun g ugraw nnes, s yism umasay». Imeltaghen n tawila, lla ttustayen, g
ugraw amatu, g wakud n yan useggwas (azgen wiss sin g uyur n nayer), astay izri
s wazan.
Agraw amezwaru izri ar ass n 31 nayer 1943, g uzmez llig tezdar
ad tamezv tmesmunt abrid anaruz».
Tiwent 15, ur tezzri assiwel g tsertit d usghan, s umata
tasertit lli yezdin tin fransa, ayen as tettwag tzeddught n tmesmunt jaj
ugherbaz, hma ad ihedu imeltaghen nnes, s mayda tegan.
S ur tggin tasertit d tguriwin kra ur tri
fransa.
«Le service de l’enseignement Musulman», ayd isghimen i usenfar
a, netta d tselwayt n tghawsiwin tisertanin, ar yurzzun ad yettusmuttey kra zeg
usadvuf.
Prosper Richard, axatar usekkir n tghuri tamuslemt, ar yettini
is d yettusghim i yat toutrirt islillun xf ugherbaz uzrvu, g llan icirran
yettusgmin xf ifassen n irummiyen, sslemden ten, am uyelli asen yetwaggen i yits
yadv g ugherbaz Mulay driss g fas d Mulay yusef g rbadv.» tamesmunt ad, s imi n
Ricard, tega dat as assegmi d usnam icirran yelan addur».
Imil, mec nannay asadvuf, lla tin nettafa, is
tra tenbatv, ad tesmuttey tiwan 2,3,4,7,11,13, maci am uyelli yellan g tmesmunin
yadv, yegan am nettat.
Ar turzzun ad tesmuttey isem i tmesmunt gher win «Tamesmunt
taduklant n inelmaden iqburen g ugherbaz amazigh». Hma ad zzrin, s tufurin,
tasertit n fransa ddaw n tiddukla.
Lla turzzu fransa ad twakkes tegnawalt «Tezdar ad t
ttusmuttey tzeddaght, ghers idghar yadv g temdint uzrvu, s wawal ugraw adeblan».
Lla turezzu ad telqqem tiwent a , s tegrawalt «Imeltaghen ugraw
adeblan, lla ttustayen zeg uzgen amezwaru uyur n nayer, ur id azgen wis sin g
uyur n nayer».
Am uyelli d tiwi tselwayt n tghawsiwin tisertanin, is ur yeghiy
ummegraw n ku ayur, ad digs d ttamun imeltaghen n tmesmunt, dad ayd yetemmuc
uzerf i uselway n ugherbaz, ad yeqqar ghurs agraw, g uzmez d yusan, ar yesmuqqul
is yela ad digs yettwag ugraw.
Lla ttannay is yela ad twazanan tt tghuriwin g ughmis amerruki
ur id ghas awalli n tesga uzrvu.
Dis ayd tzemmem tselwayt n tghawsiwin tisertanin d temzemmemt
tamatut n tughmurt ass n 20 avril 1942, mas tega «Tmesmunt taduklant n
inelmaden iqburen n ugherbaz amazigh igman g uzrvu», talli izdin d wanadv n 24
mayu 1914, yettusenfel s wanadv n 5 yunyu 1933, yettinin is ur tezdar tsenbatv
ad tini kra berra wanadven zrinin. G yan usays asertan, s yetteg amasay,
yettaderr, s tufra, g uselway Abd lhamid azemmuri, s uyelli yettmunn d tsertit n
fransa. S umata g usays n tghuri. Imil ku zerrin iseggwasen, ttafa fransa ixf
nnes, lla tssegma willi, itt izrin g tsertit, willi d inezghen izerfan imadan, d
tsertanin n berra, yakkan azerf i waraw n tmazirt ad snuccgen, s ixfawen nsen
tamazirt nsen.Yekka uyen g uzmez, g tssen fransa, is ur as yeqqim kigan ad
teffegh Merruk. Tssufegh d zzig sen fransa, ayelli tera. Mghar tennaqan yits dig
sen, ssufghen d axbacen ghurs arummi. «Niteni d ifrax ranin ad nghin id baba
tsen»? hma ad ddun qeddi gher tenbatv n merruk yimal. Zeg icirran d iffegh n
idis i irummiyen, ameqran n tmesmunt inelmaden iqburen n ughernaz amazigh g
uzrvu, Abd lhamid Azemmuri, ar yettarin i marical Pétain, ar yettari i imezvyan
g inelmaden tibratin, lli ar yettwazan i irummiyen xf tghawsa n uzarug, netta d
anesmajjal nnes Rahmani Abd llap ben oumar, d Ben zekri olla azemmuri, Mulay
Ahmed ben lhusayn, Oli uyusi, yekkan yega, g yan uzmez, aselway n tmesmunt n
inelmaden iqburen n ugherbaz amazigh n uzrvu (AAECBA), Abd Rahman n ayt lhu,
yesmuttin isem nnes, ad yeg Abd Rahman Belhusayn, llig ar yettmatva ghurs
ifasiyen, wad ayd izelloen arra n tutra uzarug g fazaz, yamu g ukabar uzarug.
Abu Tajddin Mulay Tpami,netta d Hasan azemmuri, yegan amezvyan g inekraf (13 ar
14 useggâs), yettugrin g yat n tebniqt taneqmurt g lhemmam (M’rirt), g yella
lghazi usadden «Aselmad imecwi», netta d Hmmi, awaglal n umaris n tmesmunt
inelmaden iqburen ugherbaz amazigh g uzrvu, yamun g ukabar umtawa d uzarug(PDI)
, iddegh yekka ar yesselmad g Idzer, llig yettwamezv Muhamed Belhasan Al Wazzani
(axatar n ukabar), ddaw uhetvu irummiyen g Idzer.Uma wiyadv, llan dig sen wiss
amunin g ukabar uzarug, am Malik Hmidu, Abd rahman n ayt Lhu, mghar ur ihemil
kigan dig sen ad amun g ukabar a, am Abu Naydal d Belosekri, ilin altu,
iselmaden, lli ar yesseqran kigan n tsuta, am Ramani Abd llap, amzemmem n
tmesmunt, nghed Muhamed Belhusayn, isslemden kigan n tsuta waraw irummiyen.Ad ur
ntettu altu, Bisbis loarbi, Husayn n hadj hammu, d gma s hbibit, Mekki Zeggâgh
«Wid Akw gan zeg tsuta tamezwarut, zdaren ad raren afus i irummiyen». Ayd yiwi
Muhamed Benplal. Uma win tsuta tiss snat, ur ghur sen mami zdarr ad t gin, dat n
tsuta tamezwarut. G yella hasan Alawi, yumzven aselkin n tghuri tamenzut g
ugherbaz uzrvu, yemmutey dart uyen ghirs agherbaz n Oymiran g ameknas, llig
izzri taghuri nnes tanammast, hma ad izzri yan useggâs g ugherbaz Gaurant g
Rbadv aseggâs n 1948, yaghul d dart uyen gher ameknas, llig ghad yaf imeddukwal
nnes, am Abd llap bamorufi, Yahya Iben Tumert, oli uyusi, ben dawd d wiyadv.
Hasan Alawi yedda dart uyen ad ifedda taghuri nnes g Toulouse (Fransa), ffir i
manig yumezv bakalurya, hma ad yemmutey gher tesdawit n La Sorbonne. Yekka hasan
oalawi, yegan aorab (memmis n crif n ben Smim), g yan uzmez, yega amghar n
tmesmunt n inelmaden iqburen n ugherbaz amazigh g uzrvu, llig ur iri Muhamed
Ufqir, ad kecmen waoraben tamesmunt ad. «Ar yurzzu Muhamed Ufqir ad teg tmesmunt
tamazight 100%, imil yuli hasan oalawi, ur ihmil, iddegh yega memmis n crif, d
amghar n tmesmunt». Hasan, yegan ffir uyen bugadvu g ameknas, yekk d aselway
ugraw aghiwan d uneflus n ameknas g yan uzmez.
Zeg imezvyann inelmaden n ugherbaz amazigh uzrvu, ad nekti,
iselmaden n tujjegt Maoni d Bertval, amsekraz Hajbi, lajeryun n issegmi d
uzemmem amatu anmazul g wamun amerruki n twuri, Agejdad Dawd, lajenyur d umghar
aqbur n tmesmunt n ugherbaz amazigh g uzrvu d uselway aqbur i waman d leowri.
Altu lajenyur, Racid Idrisi, asselmad g skwila Muhamadya n lajenyurat, lli yufan
kigan uranyum g fusfatv n merruk, imil yettunegh g yat temnaqqart.
Willi yegan isedras, gan awd niteni amur nsen, mghar llan g
ifassen i tdefrirt n fransa, ad nekti kabitvan Buozza iffghen zeg uderfrir
irummiyen, yeddu ad yesselmed g skwilat tusligin, s umata skwila n Muhamed
Gessus g rbadv. Mekki uoli
Azeggâgh, yutvnu kulunil imxezniyen, ar yekkaten ad yar ugherbaz uzrvu. Gan akw
wid tirbbao, ar tmmegrawen xf tghawsa uzarug, ar smuttuyen imazighen araw nsen
gher skwilat tuzlagin. Zeg wiss iwten xf uzarug n merruk, g inelmaden iqburen
ugherbaz amazigh uzrvu, Baqayd ommi Dris, Gherbawi ben smail n ayt mulli, arba
yulin g useggâs wis kradv g tghuri tamenzut, yamu g ugraw idefrir n dar Bayda,
llig yella kulunil d uneccad, Murad ossu, memmis n lexlifa Muha Urehu, kulunil
Mulud Noimi n tedders, Muhamed Demnati, lekmandar Ben heddu Usadden, kulunil hda
Muhamed uyusef, Loarbi Bucta usadden, d akw idefrir upremmemu d tapla, d ihidan
uzrvu d oin luh.
Am uyelli asen yega, s tufra, hammu Umuhand, aselmad g ugherbaz
uzrvu, gan icirran aqeyyel s ttebdaden tama n imeddukwal nsen, beddin xf mas
yela ad tamezv tmazirt tilelli nnes, inin is dad ddun g ugharas ixataren nsen
yemmuten xf tmazirt, nezghen d idefrir lli tengha fransa g tabadult, g ubrid n
ameknas, llig kkan irummiyen ar ttawin icirran ad mezvin ad amun ku aseggâs (11
nwanbir) i tmektit tarasalt mi tesghima fransa g tbadult. Tamezv asen tawengimt
tiwlafin, llig sull mezvin, n tmeghriwin ar yettwaggan xf isemdval willi
ttunghinin aseggâs n 1935 .
«Irummiyen d iddan s akal ad , isin at, ku tiydert tmedjrem,
tetccur s idammen n ayt mat negh». G udghar nsen, asun asafu, d nitni araw
imsuberr ad inin: «Upu i usdurrey asedras, upu i tmallaght, upu i tatvut». Ar
ttarin xf igudar, skker advida, tfafa twengimt ghurs ifrax ad, mezvin. Hma ad
mmegrawen, g oari ad arin yat tebrat i Gabriel Germain, aselway ugherbaz amazigh
g uzrvu, g tufught nsen uhettvun irummiyen, mtawan ad amun g tghensa ugdud (La
Lutte du Peuple).
Ad nefser tabra ad, mghar telggwagh g uglim d ugens nnes .
kab_Latn kab_Latn kab_Latn gle_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ltz_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bos_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn isl_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lij_Latn kab_Latn ron_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn srd_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn smo_Latn kab_Latn kab_Latn kab_Latn fra_Latn kab_Latn